
Text rozhodnutia
Súd: Krajský súd Trenčín Spisová značka: 13S/68/2011 Identifikačné číslo súdneho spisu: 3011200466 Dátum vydania rozhodnutia: 14. 02. 2012 Meno a priezvisko sudcu, VSÚ: JUDr. Eva Vašková ECLI: ECLI:SK:KSTN:2012:3011200466.2 Uznesenie Krajský súd v Trenčíne v právnej veci žalobcu: Slovakia okolo sveta s.r.o., so sídlom Komenského 3, Trenčín, IČO: 31 319 599, právne zast. Mgr. Ferdinand Pethő, Advokátska kancelária, Ružomberská 6, Bratislava, proti žalovanému: X. Z. K. W. X., so sídlom B. X, I., o preskúmanie zákonnosti rozhodnutia žalovaného č. X.XX/XXXX, Správne konanie č.: XX-Z.-XXX/XXXX zo dňa 26. apríla 2011, takto r o z h o d o l : Krajský súd z r u š u j e vlastné uznesenie č.k. 13S/68/2011-27 zo dňa 13. januára 2012 a vo veci bude ďalej konať. o d ô v o d n e n i e : Žalobca žalobou žiadal zrušiť z dôvodu nezákonnosti rozhodnutie žalovaného č. X./XX/XXXX, Správne konanie č.: XX-Z.XXX/XXXX, zo dňa 26. apríla 2011. Tunajší krajský súd uvedené konanie, uznesením č.k. 13S/68/2011-27 zo dňa 13. januára 2012, zastavil, pretože žalobca nezaplatil v stanovenej lehote súdny poplatok za podanú žalobu vo výške 66 Eur. V lehote na podanie odvolania proti uzneseniu o zastavení konania, č.k. 13S/68/2011-27 zo dňa 13. januára 2012, žalobca súdny poplatok vo výške 66 Eur, dňa 2. februára 2012, zaplatil prevodom na účet tunajšieho súdu. Podľa § 10 ods. 3 veta prvá zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov, prvostupňový súd zruší uznesenie o zastavení konania pre nezaplatenie súdneho poplatku, ak poplatník zaplatí súdny poplatok do konca lehoty na podanie odvolania. Žalobca podľa poučenia v uznesení tunajšieho krajského súdu, č.k. 13S/68/2011-27, zo dňa 13. januára 2012 využil možnosť zaplatiť súdny poplatok v odvolacej lehote, a preto súd svoje vlastné, vyššie uvedené rozhodnutie zrušil a vo veci bude ďalej konať. Poučenie: Proti tomuto uzneseniu j e p r í p u s t n é odvolanie do 15 dní od jeho doručenia, písomne v dvoch vyhotoveniach, cestou tunajšieho krajského súdu na Najvyšší súd Slovenskej republiky. Podľa § 42 ods. 3 a § 205 ods. 1 O.s.p. odvolanie musí mať tieto náležitosti: ktorému súdu je určené, kto ho robí, ktorej veci sa týka a čo sleduje, musí byť podpísané a datované, proti ktorému rozhodnutiu súdu smeruje, v akom rozsahu rozhodnutie napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

